פרס אופיר

פרס אופיר (בשמו המלא: פרס האקדמיה הישראלית לקולנוע על שם שייקה אופיר, לעיתים מכונה גם: "האוסקר הישראלי") הוא פרס הניתן מדי שנה על ידי האקדמיה הישראלית לקולנוע וטלוויזיה עבור יצירה קולנועית מצטיינת. הפרס מוענק מאז שנת 1990, וקרוי מאז 2004 על שמו של השחקן ואיש הקולנוע הישראלי שייקה אופיר. פסלון הפרס עוצב על ידי הפסל האמן ריצ'רד שילה. טקס פרסי האקדמיה לקולנוע מתקיים מדי שנה בחודש ספטמבר, כארבעה חודשים לפני ההכרזה על המועמדים לפרס האוסקר האמריקאי. הזוכה בפרס "הסרט הטוב ביותר" נשלח כנציגה של ישראל להתמודד על מועמדות לזכייה באוסקר, בקטגוריית "פרס האוסקר לסרט הזר הטוב ביותר". מתוך זוכי פרס האופיר בקטגוריית "הסרט הטוב ביותר" לאורך השנים, 10 סרטים נבחרו להיות מועמדים לפרס אוסקר בקטגוריית "הסרט הזר הטוב ביותר". האקדמיה הישראלית לקולנוע וטלוויזיה נוסדה ב-1990 ומקיימת תחרויות שנתיות בתחום הקולנוע העלילתי והתיעודי בין הסרטים שהופקו באותה שנה. פרסי אופיר מוענקים ב-18 קטגוריות בתחום היצירה הקולנועית הישראלית. החל משנת 2003 מקיימת האקדמיה טקס נפרד לתחום היצירה הטלוויזיונית. לפני הקמת האקדמיה הוענק "פרס כינור דוד" בשנים 1963 - 1986 ליוצרים בתחומים שונים בתרבות הישראלית. הפרס הוענק גם בתחום הקולנוע וגם בתחום התקשורת (שבו הוענקו פרסים לתוכניות טלוויזיה). שנת 2004 זכורה כשנת השיא של אחוזי הצפייה בסרטי הקולנוע הישראלי ושנת השיא של טקס פרסי אופיר: התמודדו 23 סרטים עלילתיים, בהם שוברי הקופות "סוף העולם שמאלה", "מדורת השבט" ו"ללכת על המים". שיא הזכיות, נכון לשנת 2022, הוא לסרט "האסונות של נינה", אשר זכה בשנת 2003 ב-11 פרסים מתוך 13 אפשריים (לא כולל פרס "הסרט התיעודי הטוב ביותר" ו"פרס מפעל חיים"), כולל הסרט הטוב ביותר, אך הפסיד את פרס השחקן הטוב ביותר לאריה אליאס ואת פרס המלחין הטוב ביותר לאהוד בנאי (שניהם מהסרט "מסעות ג'יימס בארץ הקודש"). שיא הזכיות לאדם שייך לאסי דיין ולגיל תורן, שזכו ב-8 פרסי אופיר כל אחד. אסי דיין הוא גם היחיד שזכה בפרסים על בימוי, כתיבה ומשחק גם יחד. בכל שנה, הטקס משודר בטלוויזיה. תחילה הוא שודר בערוץ 2 במסגרת שידורי קשת, ולאחר מכן עבר השידור לערוץ 10. בשנת 2016 הטקס הועבר בשידור חי בערוץ 24 ולאחר מכן חזר בשנית לערוץ 10 שהפך בהמשך לרשת 13. בין 2019 ל-2021 הטקס שודר בכאן 11 וב-2022 הוא שודר בקשת 12. עד לשנת 2003 ניתנו פרסים גם לתוכניות טלוויזיה במסגרת טקס פרסי האקדמיה לקולנוע. החל משנת 2003 פרסים אלה ניתנים בנפרד במסגרת "טקס פרסי האקדמיה הישראלית לטלוויזיה". הקטגוריות בהן מחולק הפרס: הסרט הטוב ביותר הבמאי הטוב ביותר השחקן הראשי הטוב ביותר השחקנית הראשית הטובה ביותר שחקן המשנה הטוב ביותר שחקנית המשנה הטובה ביותר הצילום הטוב ביותר התסריט המקורי הטוב ביותר העריכה הטובה ביותר העיצוב האמנותי הטוב ביותר עיצוב התלבושות הטוב ביותר המוזיקה המקורית הטובה ביותר הפסקול הטוב ביותר האיפור הטוב ביותר הליהוק הטוב ביותר הסרט התיעודי הטוב ביותר הסרט התיעודי הקצר הטוב ביותר פרס על מפעל חיים הסרט העלילתי הקצר הטוב ביותר בנוסף, כמעט בכל שנה מוענקים פרסים על מפעל חיים ופרס הוקרה על הישגים מקצועיים. ערך מורחב – פרס אופיר לסרט העלילתי הטוב ביותר בדצמבר 2015 קיבלה הנהלת האקדמיה לקולנוע וטלוויזיה החלטה כי "לא יתחרה סרט עלילתי בתחרות לפרס אופיר אלא אם יצא בהפצה מסחרית לפני כן", בדומה לכללי התחרות באוסקר. ההחלטה נכנסה לתוקף החל מפרסי האקדמיה ה-27. שורו (1990) מעבר לים (1991) החיים על פי אגפא (1992) נקמתו של איציק פינקלשטיין (1993) שחור (1994) חולה אהבה בשיכון ג' (1995) קלרה הקדושה (1996) עפולה אקספרס (1997) קרקס פלשתינה (1998) החברים של יאנה (1999) ההסדר (2000) חתונה מאוחרת (2001) כנפיים שבורות (2002) האסונות של נינה (2003) מדורת השבט (2004) איזה מקום נפלא (2005) אביבה אהובתי/אדמה משוגעת (2006) ביקור התזמורת (2007) ואלס עם באשיר (2008) עג'מי (2009) שליחותו של הממונה על משאבי אנוש (2010) הערת שוליים (2011) למלא את החלל (2012) בית לחם (2013) גט - המשפט של ויויאן אמסלם (2014) באבא ג'ון (2015) סופת חול (2016) פוקסטרוט (2017) האופה מברלין (2018) ימים נוראים (2019) אסיה (2020) ויהי בוקר (2021) סינמה סבאיא (2022) שבע ברכות (2023) קרוב אלי (2024) שיא מועמדויות לסרט (כללי): 15 – "העולם מצחיק" (2012), "תמונת הניצחון" (2021), "ויהי בוקר" (2021) שיא זכיות לסרט (כללי): 11 – "האסונות של נינה" (2003) שיא זכיות לאדם (כללי): 10 – ישראל דוד (כולן בקטגוריית הפסקול) שיא זכיות לפסקול: 10 – ישראל דוד שיא זכיות לעריכה: 7 – עינת גלזר-זרחין שיא זכיות לצילום: 4 – דוד גורפינקל שיא זכיות לשחקנית: 3 – רונית אלקבץ (3 שחקנית ראשית), 3 – דאנה איבגי (2 שחקנית ראשית; 1 שחקנית משנה), 3 – ענת וקסמן (1 שחקנית ראשית; 2 שחקנית משנה), 3 – ריימונד אמסלם (1 שחקנית ראשית, 2 שחקנית משנה) שיא זכיות לשחקן: 4 – ששון גבאי (2 שחקן ראשי; 2 שחקן משנה) שיא זכיות לתסריט: 4 – שבי גביזון ("שורו", "חולה אהבה בשיכון ג'", "האסונות של נינה" ו"געגוע") שיא זכיות לבימוי: 3 – שבי גביזון ("שורו", "חולה אהבה בשיכון ג'" ו"האסונות של נינה") שיא זכיות לסרט התיעודי: 2 – ארנון גולדפינגר, נדב שירמן, שלומי אלדר האקדמיה הישראלית לקולנוע וטלוויזיה פרס האקדמיה הישראלית לטלוויזיה יום הקולנוע הישראלי פרס עמ"י פרס מסך הזהב טקס נבחרי הילדים מדיה וקבצים בנושא פרס אופיר בוויקישיתוף אתר האינטרנט הרשמי של פרס אופיר מידע על פרס אופיר בקטלוג הספרייה הלאומית נירית אנדרמן, מאחורי הקלעים של פרס אופיר: יתרון לחזקים, למקושרים ולעשירים, באתר הארץ, 29 באוקטובר 2014 נירית אנדרמן, הדרך לייצג את ישראל באוסקר רצופה מוזרויות, באתר הארץ, 1 בנובמבר 2015 יאיר רוה, תופסות את כיסא הבמאי: גל נשי של מועמדות לפרס אופיר, באתר כלכליסט, 14 באוגוסט 2024 מקבלי פרס מפעל חיים ופרס הוקרה על הישגים מקצועיים בתחום הקולנוע, האקדמיה הישראלית לקולנוע וטלוויזיה יאיר רוה, האקדמיה לקולנוע מציגה: היסטוריה?, בבלוג "סינמסקופ", 27 בדצמבר 2015 בשל הגעה לשוויון בהצבעה אודות הסרט הטוב ביותר, נערכה הצבעה שנייה. בסופה נקבע שהסרט "אדמה משוגעת" הוא זה שישלח לפרס אוסקר האמריקאי. מרב יודילוביץ', טקס "האוסקר הישראלי" יוקדם לספטמבר, באתר ynet, 14 בינואר 2003 מרב יודילוביץ', הוכרזו המועמדים לאוסקר הישראלי, באתר ynet, 23 באוגוסט 2004 "העולם מצחיק" מוביל את המועמדויות לפרס אופיר 2012, באתר nrg‏, 14 באוגוסט 2012 היוצרים הזוכים, באתר www.israelfilmacademy.co.il